คลังยังไม่สรุปขยายเวลาลดภาษีสรรพสามิตน้ำมันดีเซล
รมว.คลัง ยังไม่สรุปขยายเวลาลดภาษีสรรพสามิตน้ำมันดีเซลที่จะสิ้นสุดมาตรการ 31 ธ.ค.นี้
29 ต.ค. 2565

รมว.คลัง ยังไม่สรุปขยายเวลาลดภาษีสรรพสามิตน้ำมันดีเซลที่จะสิ้นสุดมาตรการ 31 ธ.ค.นี้ 
นายธีระชัย ภูวนาถนรานุบาล รมว.คลัง กล่าวภายหลังการเป็นประธานเปิดงานมหกรรมยานยนต์ ครั้งที่ 28 ว่า ขณะนี้กระทรวงการคลังอยู่ระหว่างหารือกับกระทรวงพลังงาน เรื่องมาตรการลดอัตราภาษีน้ำมันดีเซลเหลือลิตรละ 0.005 บาท ซึ่งสิ้นสุดในสิ้นเดือน ธ.ค.นี้ ซึ่งยังไม่ได้ข้อสรุปว่าจะขยายเวลามาตรการต่อหรือไม่หรือจะกลับมาคิดที่อัตราลิตร 5 บาทตามเดิม  
เนื่องจากต้องพิจารณา 2 ปัจจัยคือ ผลกระทบที่มีต่อรายได้รัฐบาล ที่ต้องระวังเพราะต้องมั่นใจว่ายังมีรายได้อื่นพอสมควร  กับประเด็นที่สองที่ต้องพิจารณาคือภาระค่าครองชีพของประชาชน ซึ่งจะต้องใช้จ่ายฟื้นฟูบ้านและซ่อมแซมรถยนต์หลังน้ำลด
นอกจากนี้นายธีระชัย กล่าวถึงกรณีที่คณะกรรมการนโยบายการเงินหรือ กนง.ปรับลดอัตราดอกเบี้ยนโยบายลง 0.25% อีกว่า จะมีส่วนช่วยฟื้นฟูเศรษฐกิจไทย แต่ต้องการให้กนง. เปิดเผยความคิดเห็นของคณะกรรมการ กนง. แต่ละรายในการลงมติครั้งนี้ให้สาธารณะชนได้รับทราบด้วย เพื่อให้นักวิเคราะห์สามารถประเมินภาวะเศรษฐกิจต่อไปได้